Bilen rullede rundt på taget og endte på en mark. Føreren af bilen var en 20-årig hollandsk kvinde. De andre i bilen - alle hollændere - var to drenge og to piger mellem 4 og 15 år. De yngste passagerers tilstand var stabil, da de blev kørt til skadestuen af ambulancen. - Det kunne godt tyde på, at det har været fem søskende i bilen, fortæller vagtchefen ved Nordjyllands Politi. Skiltevognen nåede ikke frem til ulykkesstedet før ambulance og redningsfolk, og det betød, at bilister fortsatte forbi ulykken med uændret hastighed - godt og vel 100 kilometer i timen. Vagtchef Frank Liltorp er vred. - Jeg kan nærmest ikke finde ord for det. Det er mangel på respekt over for de folk, der udfører et ærligt og vigtigt stykke arbejde, siger vagtchefen.

Referat:
En hollandsk personbil forulykkede i dag klokken 12.17 mellem Hjørring og Brønderslev.